钦定古今图书集成/明伦汇编/闺媛典/第313卷 > 皇清四十六 > 顾咸建女
## 钦定古今图书集成/明伦汇编/闺媛典/第313卷 > 皇清四十六 > 顾咸建女

按《吴江县志》：顾氏女，父咸建，崇祯癸未进士。幼许字工部主事叶绍袁次子世偁，年十八未婚，偁亡，以处女终。康熙十一年卒，年六十。当世偁之没，女欲往，父母阻之。女曰：“先王制礼，不夺人情。情之正即为礼，大人泥于礼文乎？” 父母终不能屈。嗣子舒崇，丙辰成进士。